KBO League

KBO League (bahasa Melayu: Liga KBO; ), secara rasminya Shinhan Bank SOL KBO League, ialah liga tertinggi besbol di Korea Selatan. KBO League telah ditubuhkan pada tahun 1982 yang terdiri daripada enam pasukan dan merupakan liga bagi sukan paling popular di Korea Selatan Pasukan Kia Tigers merupakan pasukan paling cemerlang apabila meraih sebelas kejuaraan daripada 40 penampilan.

Sebagai perbandingan dengan Major League Baseball, ESPN melaporkan bahawa gaya permainan KBO "berada di antara Double-A dan Triple-A, secara purata, walaupun pemain-pemain terbaiknya memiliki kualiti-MLB berbanding liga tipikal Double-A." Secara tradisinya, KBO dikenali dengan semangat kumpulan peminatnya, serta perbuatan membalikkan kayu pemukul (ppa-dun (), selepas mereka dapat memukul bola dengan menurut mereka, ia adalah pukulan home run. Di KBO, tradisi tersebut telah dikesan sejak era 1990-an lagi.

Struktur liga

Aksi musim
Sejak musim 2015, setiap pasukan akan beraksi sebanyak 144 perlawanan dalam kempen musim berbanding penetapan lama sebanyak 128 perlawanan setelah kemasukan pasukan KT Wiz untuk terlibat sebagai pasukan liga. Setiap pasukan akan berentap antara satu sama lain sebanyak 16 kali. Secara amnya, pasukan-pasukan besbol di Korea akan mempunyai enam perlawanan setiap minggu dan hari Isnin akan menjadi hari rehat.

Perlawanan All-Star KBO
Pada pertengahan bulan Julai setiap musim, pemain-pemain terbaik akan mengambil bahagian di Perlawanan All-Star KBO. Pasukan-pasukan akan dibahagikan kepada dua set iaitu "Dream All-Stars" (Doosan, KT, Lotte, Samsung dan SSG) dan "Nanum All-Stars" (Kia, Hanwha, LG, NC dan Kiwoom).

Post-season
KBO League mencapai kemuncaknya di siri kejuaraan yang dikenali sebagai KBO Korean Series. Lima pasukan terbaik akan layak ke post-season berdasarkan rekod menang-kalah. Pasukan layak terendah akan berentap di sistem playoff berperingkat yang bermula dengan setiap pemenang akan berhadapan dengan pasukan seterusnya tertinggi sehingga ia memuncak di Korean Series menentang pasukan teratas.

 KBO Wild Card Game: pasukan tempat kelima vs. pasukan tempat keempat
Pasukan tempat keempat memulakan siri dengan kelebihan 1-0 dan mara dengan satu menang atau seri manakala pasukan tempat kelima mesti menang untuk layak.
 KBO Semi-playoff: Pemenang KBO Wild Card Game vs. pasukan tempat ketiga
Lima siri terbaik.
 KBO Playoffs: Pemenang KBO Semi-playoff vs. pasukan tempat kedua
Lima siri terbaik.
 KBO Korean Series: Pemenang KBO Playoff vs. pasukan tempat pertama
Tujuh siri terbaik.

Kesemua perlawanan playoff yang berakhir dengan seri akan berulang. Oleh sebab itu, terdapat kemungkinan untuk mengadakan lebih perlawanan kepada lima atau tujuh perlawanan.

Pemain KBO di Jepun dan A.S. 
Terdapat beberapa pemain KBO yang menempuh karier cemerlang di Nippon Professional Baseball (NPB) di Jepun. Baek In-chun beraksi secara profesional di Jepun dari tahun 1963 sehingga 1981 dengan menghasilkan 209 pukulan home run, 776 RBI dan 1,831 pukulan di NPB. (Beliau kembali ke Korea buat tiga musim terakhirnya sebagai pemain). Lee Seung-yuop yang memegang rekod KBO sebagai home run karier terbanyak, larian terbanyak, RBI, jumlah tapak diperoleh, peratus slugging dan OPS telah beraksi selama lapan musim di NPB dengan menghasilkan 159 home run lagi dan 439 RBI. Pemain KBO lain yang meraih karier yang bersinar di NPB termasuklah Kim Tae-kyun dan Lee Dae-ho. Pitcher Korea pula yang menghasilkan impak di NPB termasuklah Sun Dong-yol, Lim Chang-yong dan Oh Seung-hwan.

Di Major League Baseball pula, beberapa pemain Korea telah berjaya mencipta nama di sana yang bermula pada tahun 1994 oleh pitcher Chan Ho Park. (Sebelum Park, pitcher Mexico kelahiran Korea Selatan Ernesto Carlos [lahir sebagai Lee Won-Kuk] telah menandatangani kontrak minor league Amerika bersama pasukan San Francisco Giants pada 1968 setelah menempuh karier cemerlang di NPB. Dalam hal yang sam, pitcher Park Chul-soon telah mengikat kontrak minor league bersama pasukan Milwaukee Brewers pada 1980. Kedua-dua Ernesto Carlos atau Park Chul-soon tidak beraksi di tahap Major League). Pemain kelahiran Korea lain yang melakar karier panjang di MLB termasuklah outfielder Shin-Soo Choo dan pitcher Byung-hyun Kim. Pada tahun 2013, ace Hanwha Eagles Hyun-jin Ryu menjadi pemain pertama dari KBO yang menyertai pasukan MLB melalui posting system. Secara keseluruhannya, terdapat 23 orang pemain Korea Selatan yang telah berhijrah ke MLB setakat tahun 2020.

Pasukan

Stadium besbol 

Tambahan lagi, pasukan Lotte Giants akan beraksi sesetengah perlawanan di Ulsan Munsu Baseball Stadium, pasukan Samsung Lions di Pohang Baseball Stadium dan pasukan Hanwha Eagles di Cheongju Baseball Stadium.

Anugerah 
 Anugerah Pemain Terbaik KBO League
 Anugerah Rookie Terbaik KBO League
 Anugerah Sarung Tangan Emas KBO League
 Anugerah Choi Dong-won
 Anugerah MVP KBO League Korean Series 
 MVP Perlawanan All-Star KBO League

Catatan

Pautan luar 

 KBO League official website

 
Besbol
Liga besbol di Asia
Liga sukan profesional di Korea Selatan
Sukan di Korea Selatan